Suchinthana/ta-wikipedia huggingface dataset:
கமால் கமலேஸ்வரன்

கந்தையா கமலேசுவரன் (Kandiah Kamalesvaran, பிறப்பு: நவம்பர் 13, 1934) உலகப் புகழ்பெற்ற ஆத்திரேலிய இசைஞர். கமால் (Kamahl) என்று மேற்கத்திய இசை உலகில் போற்றப்படுபவர்.

வாழ்க்கைக் குறிப்பு
இவரது இயற்பெயர் கந்தையா கமலேஸ்வரன். மலேசியாவில் கோலாலம்பூரில் பிறந்தவர். இலங்கைத் தமிழர்களான கந்தையா மயில்வாகனம், இளையதங்கம் ஆகியோரின் ஆறு பிள்ளைகளில் இரண்டாவதாகப் பிறந்து, கோலாலம்பூர் பிரிக்பீல்ட்ஸ் என்ற இடத்தில் வளர்ந்தார். தந்தை கோலாலம்பூர் இசைப்பள்ளி ஒன்றின் தலைமை ஆசிரியராகப் பணியாற்றினார். 1953 ஆம் ஆண்டு ஏப்ரல் மாதம் கமால் மலேசியாவில் இருந்து அவுஸ்திரேலியாவுக்கு உயர் கல்வி பெறுவதற்காக வந்தார். தெற்கு அவுஸ்திரேலியாவின் தலைநகரான அடிலெய்ட்டில் மன்னர் கல்லூரியில் (பெம்புரோக் பள்ளி) தமது படிப்பைத் தொடர்ந்தார். அப்போது கமாலுக்கு ஆங்கிலத்தில் சரளமாகப் பேச வராது. இனவெறி தாண்டவமாடிய காலம். வெள்ளை ஆஸ்திரேலியா கொள்கை தீவிரமாக அமுலில் இருந்த காலம் அது. கமால் கறுப்பு நிறம் கொண்டவர். இந்தச் சூழலில் கமால் தமது படிப்பை மேற்கொண்டார். பல இடர்களுக்கு மத்தியில் 1955 ஆம் ஆண்டு கமால் கல்லூரிப் படிப்பை முடித்துக் கொண்டார்.

ரூபேட் மேர்டொக்கின் நட்பு
அடிலெய்ட்டில் பெரும் செல்வந்தராக விளங்கிய ரூபேட் மேர்டொக் (Rupert Murdock) அவர்களின் நட்புக்குரியவரானார். 1968 ஆம் ஆண்டு தொடங்கிய இந்நட்புறவு, கமாலுக்குத் துன்பங்கள் வந்தபோதெல்லாம் பேருதவியாக இருந்தது. 1962 ஆம் ஆண்டு கமால் அடிலெய்டில் இருந்து சிட்னிக்குப் புலம்பெயர்ந்தார். 1966 இல் அவுஸ்திரேலியாவின் நிரந்தரக் குடிமகனானார்.

மேற்கத்திய இசையில் புகழ்
ரூபேட் மேர்டொக்கின் உதவியால் மேற்கத்திய இசையில் புகழ் பெற்றார். தனது முதலாவது ஆல்பமான A Voice to Remember சிட்னியில் 1967 இல் வெளியிட்டார். 1972 ஆம் ஆண்டு தென் அமெரிக்காவில் நடந்த அனைத்துலக இசை விழாவில் கமால் பங்கு கொண்டார். மேற்கத்திய இசைத்துறையில் சுமார் 50 ஆண்டு காலம் கோலோச்சி நூற்றுக்கணக்கான ஆல்பங்களை பலநாடுகளிலும் வெளியிட்டார். சமீபத்திய ஆல்பமான Imagine the World in Unison 2005 இல் வெளியிடப்பட்டது.

விருதுகள்
 1994 - Order of Australia, அவுஸ்திரேலியாவின் அதிஉயர் விருது.
 1998 - Australian father of the Year
 2004 - அவுஸ்திரேலியாவின் நூற்றாண்டு விருது இரண்டாம் எலிசபெத் மகாராணியிடமிருந்து பெற்றுக் கொண்டார்.
 2006 - Our Entertainers of the 20th Century - அவுஸ்திரேலிய விருது.

மேற்கோள்கள்

வெளி இணைப்புகள்

 Kamahl.Com
 கமாலின் ஆல்பங்களின் தொகுப்பு 
 கமாலின் மலேசியா வாழ்க்கை, சில அரிய புகைப்படங்கள் 
 அவுஸ்திரேலிய ஏபிசி தொலைக்காட்சியில் கமாலின் நேர்காணல், 2005
 கமாலின் The Elephant Song 
 Kamahl performing `My Home` in 2015, தனது 80வது அகவையில் நியூகாசில் நகரில்
 Some information about Kamahl about when he was young in Malaysia, from the Victoria Institution
 Kamahl performing "My Home" in 2015 at the age of 80 in Newcastle NSW Australia

ஆத்திரேலியப் பாடகர்கள்
1934 பிறப்புகள்
வாழும் நபர்கள்
ஆத்திரேலிய இலங்கைத் தமிழ் வம்சாவளி மக்கள்
இசைக் கலைஞர்கள்
மலேசியத் தமிழர்
தெற்கு ஆத்திரேலிய நபர்கள்
தமிழ் இசைக்கலைஞர்கள்
இலங்கைத் தமிழ் ஆத்திரேலியர்கள்
ஆத்திரேலிய இந்துக்கள்
மலேசிய இந்தியர்கள்
மலேசிய இந்துக்கள்
இலங்கைத் தமிழ் இசைக்கலைஞர்கள்
புரந்தரதாசர்

புரந்தரதாசர் (பொ.ஊ. 1470–1564) கருநாடக இசையின் தந்தை எனப் போற்றப்படுகிறார்.
இவர் ஆரம்ப இசைப் பயிற்சிக்கான ஸ்வரவரிசைகள், ஜண்டை வரிசைகள், அலங்காரங்கள், கீதங்கள் முதலியவற்றை இயற்றியுள்ளார். மாயாமாளவகௌளை என்னும் இராகம் தான் ஆரம்பப் பயிற்சி பெறுவதற்கு ஏற்ற ராகம் எனத் தேர்ந்தெடுத்தவரும் இவரே.

வாழ்க்கைக் குறிப்பு 
புரந்தரதாசர் பொ.ஊ. 1470 ஆம் ஆண்டு கன்னட மாநிலத்தில் புரந்தடகட எனும் ஊரில் மத்மதோஸ்த பிராமண குலத்தில்  பிரபல்யமான செல்வந்தரான வரதப்பநாயக்கருக்கும் கமலாம்பாளுக்கும் மகனாகப் பிறந்தார். இவரின் இயற்பெயர், ஸ்ரீனிவாச நாயக் ஆகும். இவர் இளமையில் சீனப்பா என்ற பெயராலும் பின்பு திம்மப்பா, திருமலையப்பா என்ற பெயர்களாலும் அழைக்கப்பட்டார். பிற்காலத்தில் விட்டலர் மீது பக்தி ஏற்பட்டதால் புரந்தரவிட்டலர் எனும் பெயரும் வழங்குதலாயிற்று. தனது பெற்றோரை இருபதாம் வயதில் இழந்தார். தனது பதினாறாம் வயதில் சரஸ்வதிபாய் என்ற பெண்ணை திருமணம் செய்தார்.

தன் தகப்பனாரின் இரத்தின வியாபாரத்தையே தானும் தொடர்ந்து பெரும் செல்வம் ஈட்டி நவகோடி நாராயணன் என்னும் பெயருடன் விளங்கினார். இவர் தொடக்கத்தில் மிகவும் கருமியாகவும் பணமீட்டுவதிலேயே எண்ணமாகவும் இருந்தார். இப்படியிருந்த இவரை பக்தி வழிக்கு திருப்பியது ஒரு முக்கிய சம்பவமாகும். ஒரு சமயம் இவர் வயிற்று வலியால் அல்லலுற்றார். இதைப் போக்க யாராலும் முடியவில்லை. பண்டரிபுரத்தில் கோயில் கொண்டுள்ள விட்டலர் மீது நம்பிக்கை வைத்து மூன்று முறை தீர்த்தயாத்திரை செய்த பின் வயிற்று வலி நீங்கியது. தனது முப்பதாவது வயதில் ஞானோதயம் பெற்று பின்பு 1525 ம் ஆண்டு விஜயராச சுவாமிகளினதும், சத்திய தர்மதீர்த்த சுவாமிகளினதும் அருள் பெற்று புரந்தரதாசர் எனும் பெயர் பெற்றார்.இவர் சங்கீத பிதாமகர்,ஆதி குரு எனவும் அழைக்கப்படுகிறார்.

இசைப் பணி 
இவர் 475,000 கிருதிகளை செய்துள்ளதாக வாசுதேவ நாமாவளிய என்னும் உருப்படியில் குறிப்பிடப்பட்டுள்ளது.தற்போது 8000 உருப்படிகள் தான் எஞ்சியுள்ளது. இவரின் உருப்படிகள் கன்னடத்திலும் வடமொழியிலும் உள்ளன. இவரின் உருப்படிகளை தாசர்வாள் பதங்கள் என்றும் தேவர் நாமாக்கள் என்றும் குறிப்பிடுவதுண்டு. இவரது முத்திரை புரந்தரவிட்டல என்பது ஆகும். இலகுவான மொழியில் உள்ள இவரின் உருப்படிகளின் நடை மிகவும் எளிது. இவர் கீர்த்தனைகளில் வேதங்கள், உபநிடதங்கள் முதலியவற்றின் சாரம்சத்தைக் காணலாம். மாஞ்சிபைரவி, மாரவி, வசந்தபைரவி, சியாமகல்யாணி போன்ற அபூர்வராகங்களிலும் இவர் உருப்படிகள் செய்துள்ளார். இந்துஸ்தானி இசையிலும் சிறந்து விளங்கினார்.

இறப்பு 
இவரது கடைசிக்காலத்தில் சந்நியாச ஆசிரமத்தை அடைந்து 1564 ம் ஆண்டு தை மாதம் இரண்டாம் திகதி அமாவாசையன்று இப்பூவுலகை நீர்த்தார்.

மேற்கோள்கள்

வெளி இணைப்புகள் 
Biography of Purandara Dasa 
Lyrics of songs by Purandara Dasa 
Purandaradasa by  Dr. Jyotsna Kamat

1484 பிறப்புகள்
1564 இறப்புகள்
வாக்கேயக்காரர்கள்
கருநாடக இசைக் கலைஞர்கள்
வைணவ அடியார்கள்
கன்னடக் கவிஞர்கள்
இந்திய சமுதாய மறுமலர்ச்சியாளர்கள்
மூலதனம் (நூல்)

டஸ் கப்பிற்ரால் (Das Kapital) (தமிழில் - மூலதனம், ஆங்கிலத்தில் - Capital) என்பது கார்ல் மார்க்ஸினால் ஜெர்மன் மொழியில் எழுதப்பட்ட அரசபொருளியல் சார்ந்த ஆராய்வுக் கட்டுரைகள் அடங்கிய நூலாகும். இந் நூலானது மூலதனம் பற்றி பொருளியலாளர்களினால் முன்வைக்கப்பட்ட கோட்பாடுகள், முதலாளித்துவம் பற்றிய மார்க்சின் ஆய்வுகள் போன்றவற்றை உள்ளடக்கமாகக் கொண்டுள்ளது.

இந்நூல் முதன்முதலில் தியாகு என்பவரால் தமிழில் மூலதனம் என்ற தலைப்பில் மொழியாக்கம் செய்யப்பட்டது.

பதிப்பு 
டஸ் கப்பிற்ரால் நூலின் முதல் பாகம் கார்ல் மார்க்சினால் 1867ஆம் ஆண்டு பதிப்பிக்கப்பட்டது. இரண்டாம், மூன்றாம் பாகங்கள் அவரின் உற்ற நண்பனான பிரெட்ரிக் ஏங்கல்ஸ் (Friedrich Engels) என்பவரால் தொகுத்து 1885 மற்றும் 1894 இல் வெளியிடப்பட்டது. நான்காவது பாகமான Theories of Surplus-Value ஆனது 1905-1910 காலப்பகுதியில் Karl Kautsky என்பவரால் தொகுத்து வெளியிடப்பட்டது.

வெளி இணைப்புகள்

Online editions 
 Capital, Volume I: The Process of Production of Capital
 Capital, Volume II: The Process of Circulation of Capital
 Capital, Volume III: The Process of Capitalist Production as a Whole
 Capital, Volume IV: Theories of Surplus Value

பிற இணைப்புகள் 
 மூலதனம் என்னும் கலைப் படைப்பு எஸ். வீ. இராஜதுரை, தி இந்து 2017 அக்டோபர் 1
 Annotations, Explanations and Clarifications to Capital . Will help with understanding the early concepts.
 Wage Labour and Capital. An earlier document that deals with many of the ideas later expanded in Das Kapital.

Synopses 
 A synopsis of Capital by Engels (PDF document, 54 pages).
 A synopsis of Capital by Otto Ruhle (PDF document, 48 pages)

பொதுவுடைமை நூல்கள்
கார்ல் மார்க்சின் நூல்கள்
நூலட்டை விடுபட்ட நூல்கள்
மார்க்சீய நூல்கள்
1894 புத்தகங்கள்
சுன்னாகம்

சுன்னாகம் அல்லது சுண்ணாகம் (Chunnakam), இலங்கைத் தீவின் யாழ்ப்பாணக் குடாநாட்டில் உள்ள நகரங்களுள் ஒன்று. இதன் பழைய பெயர் மயிலணி ஆகும். ஏறத்தாழக் குடாநாட்டின் மத்தியில் அமைந்துள்ள இந்த நகரம் யாழ்ப்பாண நகரிலிருந்து, காங்கேசன்துறை துறைமுகப் பட்டினத்தை இணைக்கும் காங்கேசந்துறை வீதியில், 6 ஆவது மைலில் அமைந்துள்ளது. இதன் வடக்குப் பக்கத்தில் மல்லாகமும், தெற்கே உடுவிலும், மேற்கே கந்தரோடையும், கிழக்கே புன்னாலைகட்டுவனும் அமைந்துள்ளன.

இந்த நகரம் முக்கியமான வேளாண்மைப் பகுதிகளுக்கு மத்தியில் அமைந்துள்ளதால், சிறப்பாக வேளாண்மைச் சேவைகளுக்கான மைய இடமாகவும் திகழ்கின்றது. இங்கு அமைந்துள்ள காய்கறி மற்றும் வேளாண் உற்பத்திப் பொருட்களுக்கான சந்தை இப்பகுதியில் புகழ் பெற்றது.

புகழ் பெற்ற சுன்னாகத்தவர்

 சுன்னாகம் குமாரசாமிப் புலவர்
 முத்துக்குமாரக் கவிராயர்
 வரத பண்டிதர்
 முருகேச பண்டிதர்
 குப்பிழான் ஐ. சண்முகன்

இவற்றையும் பார்க்கவும்
 சுன்னாக எழுச்சி
 சுன்னாகம் தொடருந்து நிலையம்

மேற்கோள்கள்

யாழ்ப்பாண மாவட்டத்திலுள்ள ஊர்களும், நகரங்களும்
யாழ்ப்பாண மாவட்டம்
பொன். கணேசமூர்த்தி

பொன். கணேசமூர்த்தி (இறப்பு: ஆகஸ்ட் 4, 2006, யாழ்ப்பாணம்), தமிழ் ஈழ விடுதலைப் போராட்டத்துக்காக சாத்வீக வழியில் தன் சிறுவயது முதல் அயராது உழைத்து வந்து விடுதலை வரலாற்றில் இடம்பிடித்தவர்.

நாடகத் துறையில்
பல்துறை கலை ஆற்றல் கொண்ட இவர் வைகறை, இலங்கை மண் , "பொன் பரப்பித்தீவு" ஆகிய வானொலி தொடர் நாடகங்களையும் தனி நாடகங்களையும் உருவாக்கி வழங்கியிருந்தார். விடுதலைக் கருத்துக்களை விதைப்பதற்காக அரங்க நாடகங்களும் பொன். கணேசமூர்த்தியினால் பாடசாலைப் பருவம் முதல் அரங்கேற்றப்பட்டுள்ளன.

இன எழுச்சி சஞ்சிகையின் ஆசிரியராக செயற்பட்டவர். வரலாறு சொல்லும் பாடம் என்ற நூலை உருவாக்குவதில் தீவிரமாக உழைத்து வந்தார். மண்ணுக்காக என்ற முழுநீள திரைப்படத்தையும் இவர் உருவாக்கினார்.

பொன் கணேசமூர்த்தியின் நெறியாள்கையில் உருவான பிரபலமான மேடை நாடகங்கள்:
 இரட்டை முகங்கள்
 சந்தன கட்டைகள் 
 சந்தனக்காடு

வானொலிக் கலைஞர்
வில்லிசை, உரைவீச்சு உட்பட்ட பல்வேறுபட்ட வானொலி நிகழ்ச்சிகளை படைத்திருந்த இவர் பெருமளவிலான விடுதலைப் பாடல்களையும் உருவாக்கியுள்ளார். வானொலி, அரங்க திரைப்பட நடிகனாகவும் செயற்பட்ட இவர், பாடலாசிரியராகவும் நாவலாசிரியராகவும் கவிஞராகவும் பாடகராகவும் வில்லிசைக் கலைஞராகவும் சிறப்பாக செயற்பட்டு வந்தார்.

இவர் ஓகஸ்ட் 4, 2006 இல் யாழ்ப்பாணத்தில் இனந்தெரியாதோரால் சுட்டுக் கொள்ளப்பட்டார்.

மாமனிதர் விருது
தமிழீழ விடுதலைப் போராட்டத்தில் ஆற்றிய பங்களிப்புக்கு மதிப்பளித்து, படுகொலை செய்யப்பட்ட பொன். கணேசமூர்த்திக்கு தமிழீழ விடுதலைப் புலிகளின் தலைவர் வே. பிரபாகரன் மார்ச் 15, 2008 இல் மாமனிதர் விருது வழங்கி மதிப்பளித்தார்.

வெளியிடப்பட்ட நூல்கள்
 தூரம் தொடுவானம் (நாவல்)
 துளித்துளி வைரங்கள் "Droplet Diamonds" (தமிழ்-ஆங்கில கவிதைத் தொகுதி)
 எடுக்கவோ தொடுக்கவோ (கவிதைத்தொகுதி)
 இலங்கை மண் (நாடகம், 2008)
 "துளித்துளியாய்.." (நாவல்)

மேற்கோள்கள்

வெளி இணைப்புகள்
 பொன். கணேசமூர்த்தி - வசந்தனின் பதிவு
 பொன். கணேசமூர்த்தியின் ஈழத்துப் பாடல் - வன்னியனின் பதிவு
 Bank Manager shot dead in Jaffna, employees protest
 Pon Ganeshamoorthy: a Tamil Nationalist

ஈழத்து எழுத்தாளர்கள்
ஈழத்துக் கவிஞர்கள்
ஈழத்துப் பாடலாசிரியர்கள்
தமிழீழ விடுதலைப் போராட்டக் கலைஞர்கள்
மாமனிதர் விருது பெற்றவர்கள்
கவிஞர்கள்
பாஸ்கலின் விதி

பாஸ்கலின் விதி (Pascal's law) பாய்மங்களின் அழுத்தத்தைப் பற்றிய விதியாகும். இவ்விதியின் படி முழுவதும் திரவத்தால் நிரப்பப்பட்ட மூடிய கலனில் கொடுக்கப்படும் அழுத்தமானது கலனிலுள் அனைத்து கிடை பகுதியிலும் சம அளவில் இருக்கும். அவ்வழுத்தத்தால் உருவாகும் விசை கலனில் சமபரப்பில் சம அளவில் இருப்பதோடு கலனின் உட்பரப்பிற்கு செங்குத்தாகவும் அமையும். இவ்வழுத்தம் கொள்கலனின் வடிவத்தைப் பொறுத்ததல்ல. இவ்விதி பிரெஞ்சு கணிதவியலாளர் பிலைசு பாஸ்கல் என்பவரால் எடுத்துரைக்கப்பட்டது.

வரைவிலக்கணம்

பாசுக்கலின் விதி பின்வருமாறு வரையறுக்கப்படுகிறது:

இவ்விதி கணித முறையில் பின்வருமாறு தரப்படும்:

 என்பது நிலைநீர் அழுத்தம் (அனைத்துலக முறை அலகுகளில் இது பாசுக்கல் அலகில் தரப்படும்), அல்லது பாய்ம நிரல் ஒன்றின் இரு புள்ளிகளில் பாய்மத்தின் நிறியினால் ஏற்படும் அழுத்த வேறுபாடு ஆகும்.
ρ பாய்ம அடர்த்தி (கிலோகிராம் / கனமீட்டர்;
g புவியீர்ப்பினால் ஏற்படும் ஆர்முடுகல் (மீட்டர்/செக்2;
 அளக்கப்படும் புள்ளியில் இருந்து பாய்மத்தின் உயரம் (மீட்டரில்).

மேற்கோள்கள்

இயற்பியல் கோட்பாடுகள்
நீர்மநிலையியல்
மெக்கா கோலா

மெக்கா கோலா ஒரு வகை கோலா மென்பானமாகும். அமெரிக்க எதிர்ப்பு உணர்வு கொண்ட வாடிக்கையாளர்களைக் கவரும் விதத்தில் அமெரிக்க மென்பானங்களான கொகா கோலா, பெப்சி போன்றவற்றுக்குப் பதிலாக அறிமுகமான பானம் இதுவாகும். இஸ்லாமியர்களின் புனித நகரான மெக்கா என்பதை பெயரில் கொண்டிருக்கும் இவ்வகைப் பானம் மத்திய கிழக்கு நாடுகளிலும் ஆசியா, ஆப்பிரிக்கா மற்றும் ஐரோப்பாவின் சில பகுதிகளிலும் விற்பனையாகிறது. இப்பானம் முதலில் பிரான்சில் அறிமுகமானது என்பது குறிப்பிடத்தக்கது.

இவற்றையும் பார்க்கவும் 
 கொகா கோலா
 பெப்சி

வெளி இணைப்புகள் 
 மெக்கா கோலா வலைத்தளம்

பானங்கள்
பிரெஞ்சு நிறுவனங்கள்
கொக்கக் கோலா

கொகா கோலா (Coca-Cola) உலகின் பிரபலமான கோலா மென்பானங்களில் ஒன்றாகும். இது முதன்முதலில் 1884 இல் தயாரிக்கப்பட்டது. இது முதன் முதலில் மருத்துவர் பெம்பர்டன் என்பவரால் ஒரு மருந்தாகவே கண்டுபிடிக்கப்பட்டது. பின்னர் இதனை இவர் விற்கத் தொடங்கினார்.1892இல் கொக்காக் கோலா நிறுவனம் தொடங்கப்பட்டது.1894 இல் ஆசா கிரிக்ஸ் கேன்டலரால் வாங்கப்பட்டது. இதன் தலைமை அலுவலகம் அமெரிக்காவின் அட்லாண்டாவில் அமைந்துள்ளது.

இவற்றையும் பார்க்கவும் 
 பெப்சி
 மெக்கா கோலா
டயட் கோக்

வெளி இணைப்புகள் 
 கொகா கோலாவின் அதிகாரப்பூர்வ வலைத்தளம்

பானங்கள்
அமெரிக்கக் கண்டுபிடிப்புகள்

da:The Coca Cola Company#Coca-Cola-drikken
பெப்சி

பெப்சி (Pepsi) உலகின் பிரபலமான கோலா மென்பானங்களில் ஒன்றாகும். இது பெப்சிகோ நிறுவனத்தால் உற்பத்தி செய்யப்பட்டு உலகெங்கும் விற்பனையாகிறது. Caleb Bradham என்பவரால் 1890களில் தயாரிக்கப்பட்ட இப்பானம் 1898 ஆகஸ்ட் 28 அன்று பெப்சி எனப் பெயரிடப்பட்டது.

வரலாறு
அமெரிக்காவின் வடக்கு கரோலினா பகுதியில் காலேப் பிராட்ஹாம்  என்னும் மருத்துவர் இருந்தார்.பல சோதனைகளை செய்து1993-இல் பிராட்ஸ் டிரிங் (Brad's drink) என்று தன் பெயர் கொண்ட பானத்தை அறிமுகம் செய்தார்.  ஐந்து ஆண்டு கடும் முயற்சி, பானம் மக்களிடம் எடுபடவில்லை. கொக்கோ கோலா பானியில் 1898இல் தன் பானத்துக்கு பெப்சி கோலா என்று பெயர் மாற்றினார். அடுத்த 30ஆண்டுகள் பெப்சி கோலாவுக்கு சோதனையான காலம். 1923,1931,1933, ஆகிய மூன்று ஆண்டுகளும் நிறுவனம் திவாலானது. புதிய முதலாளிகள் கையில் மறு பிறப்பெடுத்தது.

திருப்பு முணை
1929 முதல் 1942 வரை, அமெரிக்காவில் பொருளாதார வீழ்ச்சி அப்போது ஆறரை அவுன்ஸ் கொண்ட போத்தல்களில்   கொக்கோ கோலா விற்பனை ஆகிவந்தது. ஒரு போத்தல் விலை ஒரு நிக்கல் (1டாலருக்கு 20 நிக்கல்கள்) அதே ஒரு நிக்கலுக்கு 12 ஆவுன்ஸ் போத்தலை பெப்சி அறிமுகப்படுத்தியது.  பொருளாதார வீழ்ச்சி காலத்தில் கொக்கோ கோலா-வின் விலையில் பாதிவிலையில் பெப்சிகிடைத்ததால், ஏராளமானோர் கொக்கோ கோலாவிலிருந்து பெப்சிக்கு மாறினர். கொக்கோ கோலா சுதாரிப்பதற்குள், இக்கால கட்டத்தில் பெப்சியின் சுவைக்கு பலர் பழகிவிட்டனர். அதன் பிறகு பெப்சி கொக்கோ கோலாவுக்கு இணையாக வளர்ந்துவிட்டது.,

இயற்கை வளங்களை உறிஞ்சுதல் 

தமிழக சூழிலில் தாமிர பரணி ஆற்றின் நீரை 99 ஆண்டுகளுக்கு குத்தகை எடுத்துள்ளது. இதற்கு இந்நிறுவனம் அளித்துள்ள குத்தகைத் தொகை வெறும் ரூ. 3600 மட்டுமே.

இவற்றையும் பார்க்கவும் 
 கொகா கோலா
 மெக்கா கோலா

மேற்கோள்கள்

வெளி இணைப்புகள் 

 பெப்சி வலைத்தளம்

பானங்கள்
பன்னாட்டுப் பெருநிறுவனங்கள்
1983

1983 (MCMLXXXIII) ஒரு சனிக்கிழமையில் ஆரம்பமான சாதாரண கிரிகோரியன் ஆண்டாகும்.

நிகழ்வுகள் 
 ஜனவரி 23 - லோட்டஸ் 1-2-3 வெளியிடப்பட்டது.
 ஏப்ரல் 7 - Story Musgrave உம் Don Peterson உம் விண்ணில் நடந்த முதல் வீரர்களானார்கள்.
 ஏப்ரல் 12 - பிரித்தானியத் திரைப்படமான காந்தி எட்டு ஒஸ்கார் பரிசுகளை வென்றது.
 ஏப்ரல் 25 - அமெரிக்க சிறுமி சமந்தா ஸ்மித் (Samantha Smith) அணு ஆயுதம் பற்றிக்கேட்ட கேள்விக்கு ரஷ்ய தலைவர் யூரி ஆந்தரப்போவ் (Yuri Andropov) பதிலளித்த நாள்.  
 ஜூலை 24 - கறுப்பு யூலை, இலங்கையில் தமிழர்கள் படுகொலை.
 ஜூலை 25 - இலங்கையில் 3000 தமிழர் படுகொலை.
 செப்டம்பர் 27 - குனூ செயற்றிட்டம் பகிரங்கமாக அறிவிக்கப்பட்டது.
 நவம்பர் 30 - மைக்ரொசொப்ட் வேர்ட் வெளியிடப்பட்டது.
 சூன் 25 - இந்திய துடுப்பாட்ட அணி உலக துடுப்பாட்ட கோப்பையை வென்றது.

பிறப்புகள் 

 அக்டோபர் 24 - தீபச்செல்வன், ஈழத்து எழுத்தாளர், ஊடகவியலாளர்

இறப்புகள் 
 ஜனவரி 11 - பிர்லா, இந்தியத் தொழிலதிபர் (பி. 1894)

நோபல் பரிசுகள் 
 இயற்பியல் - சுப்பிரமணியன் சந்திரசேகர், William Alfred Fowler 
 வேதியியல் - Henry Taube 
 மருத்துவம் - Barbara McClintock 
 இலக்கியம் - William Golding 
 அமைதி - லேக் வாலேசா
 பொருளியல் (சுவீடன் வங்கி) - Gerard Debreu

1983 நாட்காட்டி 

_
Y

மேற்கோள்கள்
ஆத்திரேலியப் பழங்குடிகள்

ஆத்திரேலியப் பழங்குடிகள் (Indigenous Australians) என்போர் பிரித்தானியக் குடியேற்றத்திற்கு முன்னர் இன்றைய ஆத்திரேலியாவின் எல்லைக்குள் வாழ்ந்த பல்வேறு இனக்குழுக்களின் குடும்ப பாரம்பரியம் மற்றும்/அல்லது அங்கீகரிக்கப்பட்ட மக்களைக் குறிக்கும். இவர்கள் இரண்டு வேறுபட்ட குழுக்களைக் கொண்டுள்ளனர், இதில் பல இனக்குழுக்கள் அடங்கும்: பிரதான நிலப்பரப்பின் ஆத்திரேலியத் தொல்குடிகள் (Aboriginal Australians) மற்றும் தசுமேனியா உட்பட பல தீவுகள் மற்றும் மெலனீசியாவில் அமைந்துள்ள குயின்ஸ்லாந்து, பப்புவா நியூ கினி இடையே உள்ள கடல்களின் டொரெசு நீரிணை தீவினர் (Torres Strait Islanders). இப்பழங்குடிகளைக் குறிக்க அபோரிஜினல் மற்றும் டோரஸ் ஸ்ட்ரெய்ட் தீவு மக்கள் என்ற சொல் பெரும்பாலும் விரும்பப்படுகிறது, இருப்பினும் ஆத்திரேலியாவின் முதல் தேசங்கள், ஆத்திரேலியாவின் முதல் மக்கள், முதல் ஆத்திரேலியர்கள் என்ற சொற்களும் பெருகிய முறையில் பொதுவானவை; 2021 ஆத்திரேலிய மக்கள்தொகைக் கணக்கெடுப்பின்படி 812,728 பேர் தங்களை ஆத்திரேலியத் தொல்குடியினர் மற்றும்/அல்லது டொரெசு நீரிணைத் தீவைச் சேர்ந்தவர்கள் எனத் தங்களை அடையாளப்படுத்தினர், இது ஆத்திரேலியாவின் மொத்த மக்கள்தொகையில் 3.2% ஆகும். இவர்களில், 91.4% தொல்குடியினராகவும், 4.2% டொரெசு நீரிணை தீவினர் எனவும் அடையாளம் காணப்பட்டனர்; 4.4% இரு குழுக்களுடனும் அடையாளம் காணப்பட்டுள்ளனர். 1995 ஆம் ஆண்டு முதல், ஆத்திரேலியத் தொல்குடியினக் கொடி, டொரெசு நீரிணைத் தீவுக் கொடி ஆகியவை ஆத்திரேலியாவின் அதிகாரப்பூர்வ கொடிகளாக உள்ளன.

வரலாறு

பழங்குடிகளின் வருகை 
ஆஸ்திரேலிய ஒரு சிறிய கண்டம் என்ற போதிலும் , இதுவரை மேற்கொண்ட ஆய்வுகள் நியூ சவுத் வேல்ஸ் மாநிலத்தில் லெக்முங்கோ (Laje Mungo) என்னுமிடத்தில் 40,000 ஆண்டுகளுக்கு முன் பழங்குடிகள் இருந்ததற்கான ஆதாரங்கள் உறுதி செய்யப்பட்டுள்ளன. கற்காலத்திற்கு முன்பிருந்து மனிதர்கள் குடியிருந்தாலும் அவர்கள் தென்கிழக்கு ஆசியத் தீவுகளிலிருந்து மிகப்பழங்காலத்தில் பிரிந்தவர்களாக நம்பப்படுகிறது. மரபணு, மொழி அடிப்படையில் இப்பழங்குடிகளின் உறவும் தொடர்பும் (பிற நாட்டினத்தவர்களுடன்) உறுதிப்படவில்லை.

ஐரோப்பியரின் வருகை 
1788 இல் முதன்முதலாக ஐரோப்பியர்கள் இங்கு குடியேறியபோது மூன்று இலட்சம் பழங்குடிகள் இக்கண்டத்தில் வசித்து வந்தனர். அப்போது 500 வகையான பழங்குடியினர் இக்கண்டத்தில் தங்கள் சொந்த மொழியுடன் வாழ்ந்து வந்தனர்.

இவற்றையும் பார்க்கவும் 
 ஈயோரா பழங்குடி

குறிப்புகள்

மேற்கோள்கள்

வெளி இணைப்புகள்
DNA study sheds light on aboriginal Australians' heritage , எல்லே டைம்சு, சனவரி 15, 2013
Ancient migration: Genes link Australia with India, பிபிசி, சனவரி 14, 2013
The 4,000-year-old Indian link, லைவ் மின்ற், சனவரி 15, 2013
Genome-wide data substantiate Holocene gene flow from India to Australia, Proceedings of the National Academy of Sciencesof the United States of America
பொன். செல்வகணபதி

பொன். செல்வகணபதி அறுபதுகளில் எழுதத் துவங்கினார்.கல்லூரி மாணவராய் விளங்கியபோதே கவிதை நூல் வெளியிட்டவர்.சென்னைமாநிலக் கல்லூரியில் தமிழ்ப் பேராசிரியராக கடமையாற்றி ஓய்வு பெற்ற இவர்  தற்போது சென்னையில் வசித்துவருகிறார்.இவருடைய சாதனைகளுக்கு கண்ணதாசன் சாட்சியம் அளித்திருக்கிறார். பத்மபூஷன் விருதுபெற்ற நாமக்கல் கவிஞர் இராமலிங்கம் பிள்ளை பாராட்டியுள்ளார்

காவிரி தமிழகத்தின் ஜீவநதி !
கணபதி தமிழ்நாட்டின் ஜீவகவி ! என்கிறார் கவிஞர் மு.மேத்தா

கவிதைத் தொகுப்புகள் 
 வானத்திலே திருவிழா (2006.08.15)
 முதல் வெளிச்சம் (2002)
 சுதந்திர சோகங்கள்  (1996)
 கைது செய்யப்பட்ட நியாயங்கள்  (1994)
 நிழல்களை நோக்கிய போராட்டங்கள் (1978)

வெளி இணைப்புகள்
மேலதிக தகவல்கள்

கவிஞர்கள்
தமிழக எழுத்தாளர்கள்
சென்னை நபர்கள்
அக்காத்

அக்காத் (Akkad) என்பது வடக்கு மெசொப்பொத்தேமியாவில் யூபிரிடிஸ் நதியின் இடது கரையில் அமைந்திருந்த அக்காடியப் பேரரசின் தலைநகரமாகும். கிமு 2334  முதல் 2154 முடிய 180 ஆண்டுகள் அக்காத் நகரம் செழிப்புடன் விளங்கியது. தற்போது இந்நகர இது இன்றைய ஈராக்கின் தலைநகரான பாக்தாத்திலிருந்து சுமார் 50 கிமீ தென்மேற்குத் திசையில் இருந்திருக்கலாம் என நம்பப்படுகிறது. இந்நகரம், பபிலோனியாவின் எழுச்சிக்கு முன், கி.மு.24 - கி.மு. 22 ஆம் நூற்றாண்டுகளில் சிறப்பாக விளங்கியது. இக்காலப்பகுதியில் அக்கதியர்கள் அவர்களது போர்த் திறமைகளுக்கு புகழ் பெற்று விளங்கினார்கள். அக்காத் அங்கு பேசப்படும் அக்காத் மொழிக்கு பெயர் வர காரணமாயிற்று,

வரலாறு 
நகரம் பற்றிய கிடைக்கும் பழைமையான ஆதாரங்கள் கிமு 23வது நூற்றாண்டைச் சேர்ந்த சார்கான் அரசன் காலத்தவையாகும். சார்கான அக்காத் சுமேரியா வை இணைத்து ஆண்ட முதலாவது அரசனாகக் கருதப்படுகிறார். இவரது ஆட்சியில் மத்திய தரைக்கடல் வரை இராச்சியம் பரவியிருந்தது.

பிந்திய காலங்களில், பபிலோனிய அரசரின் பட்டங்களில் "அக்காத் மற்றும் சுமேரியாவின் அரசன் என்ற சொல் பாவிக்கப்பட்டது"

பெயர் 
விவிலியத்தில் ஒரு முறை இந்நகரின் பெயர் பழைய ஏற்பாட்டில் கூறப்பட்டுள்ளது (ஆதியாகமம் 10:10)

ஆகேத் என்ற பெயர் அக்காத் என்ற பெயரின் சுமேரிய மருவலாக இருக்கலாம் என நம்பப்படுக்கிறது. ஆகேத் என்ற பெயர் "தீயின் முடி" என பொருள்பட்டிருக்கலாம்".

மன்னர்கள் ஆட்சிக்காலம்

இதனையும் காண்க 
 அக்காடியப் பேரரசு
 அக்காத் மொழி
 பண்டைய அண்மை கிழக்கின் நகரங்கள்

குறிப்புகள்

உசாத்துணை 
A. Leo Oppenheim, Ancient Mesopotamia: Portrait of a Dead Civilization

மெசொப்பொத்தேமியாவின் வரலாறு
பண்டைய அண்மைக் கிழக்கின் நகரங்கள்
மெசொப்பொத்தேமியா
ஈராக்கின் தொல்லியற்களங்கள்
கொணோறியா

கொணோறியா (Gonorrhea) ஒருவகைப் பாக்டீரியாவால் ஏற்படும் பாலியல் நோயாகும். தொற்றுள்ளவருடன் பாலுறவு கொள்வதால் பரவுகிறது. பெண்களில் தெளிவான அறிகுறி காட்டுவதில்லையாதலால் பெண்கள் இதனை இனங்காணாதிருக்க வாய்ப்புக்கள் அதிகம். கர்ப்பிணிகளுக்கு இது ஏற்பட்டால் குழந்தையின் கண்கள் குருடாகலாம். சரியான சிகிச்சை மூலம் குணப்படுத்தக்கூடிய நோயாகும்.

அறிகுறிகள்

ஆண்களில் 
 ஆண்குறியிலிருந்து மஞ்சள் அல்லது வெண்ணிற திரவம் வெளியேறல்
 சிறுநீர் கழிக்கும் போது வலி அல்லது எரிவு
 குதத்தைச் சூழ அரிப்பு
 குதவழிப் பாலுறவு கொண்டோரில் குதத்தினூடாக ஒருவித திரவம் வெளியேறல்
 விதைகளில் வலி

பெண்களில் 
 யோனிமடலினூடாக மஞ்சள் திரவம் வெளியேறல்
 சிறுநீர் கழிக்கும் போது வலி அல்லது எரிவு

மேற்கோள்கள்

பால்வினை நோய்கள்
பாலுறுப்பு உண்ணிகள்

பாலுறுப்பு உண்ணிகள், ஆண் மற்றும் பெண்ணின் பாலுறுப்புப் பகுதிகளில் தோன்றும் சதைப் பற்றான வளர்ச்சியாகும். அதனைத் தோற்றுவிக்கும் வைரஸ் பாலுறவினால அல்லது பாலுறுப்புக்களின் தொடுகையினால் பரவுகிறது.

பாதிப்புக்கள் 
 மகப்பேறின் போது குழந்தைக்கு கடத்தப்படலாம்
 கருப்பப்பை வாய்ப் புற்றுநோய் ஏற்படலாம்

சிகிச்சை 
இந்நோய்க்கு நிரந்தர சிகிச்சை கிடையாது. சில பூசும் மருந்துகள் மூலமோ வாயு மூலமோ சத்திர சிகிச்சை மூலமோ அகற்றலாம். ஆனால் சிகிச்சையின் பின்பும் மீண்டும் மீண்டும் தோன்றும். இந்நோயுள்ள பெண்கள் PAP SMEAR எனும் சிகிச்சையை ஆண்டுதோறும் செய்து கருப்பைக் கழுத்து ஆரோக்கியமாக உள்ளதா என்பதைச் சோதிக்க வேண்டும்.

மேற்கோள்கள்

பால்வினை நோய்கள்
பாலுறுப்பு ஹேர்பீஸ்

பாலுறுப்பு ஹேர்பீஸ் Herpes Simplex எனும் வைரசினால் ஏற்படும் பாலியல் நோயாகும். இந்த வைரஸ் உடலினுள் புகுந்தபின் நிரந்தரமாகத் தங்கி மீண்டும் மீண்டும் உயிர்ப்படைந்து நோயை ஏற்படுத்தும். யோனிவழி, குதவழி மற்றும் வாய்வழிப் பாலுறவால் இது பரவுகிறது.

அறிகுறிகள் 
 பாலுறுப்பில் சுண்டியிழுப்பது போன்ற உணர்வும் அரிப்பும் ஏற்பட்டு அதனைத் தொடர்ந்து சிறிய கொப்புளங்கள் தோன்றும்.
 கொப்புளங்கள் வெடித்து வேதனை மிக்க புண்கள் தோன்றும்.

பிரசவம் 
 இந்நோயுள்ள பெண்கள் பிரசவத்தின் போது பாலுறுப்பில் புண்கள் காணப்பட்டால் சிசேரியன் செய்து கொள்ள வேண்டும்.
 இதன் மூலம் குழந்தைக்கு தொற்றுவதையும் தடுக்கலாம்.

பால்வினை நோய்கள்

மேற்கோள்கள்

fi:Herpes simplex
கிமு 1-ஆம் ஆயிரமாண்டு

கி.மு. 1-ஆம் ஆயிரமாண்டு (1st millennium BC) கி.மு. 1000-ஆம் ஆண்டு முதல் கி.மு. 1-ஆம் ஆண்டு வரையான காலப்பகுதியாகும். இரும்புக்காலம் எனப்படும் இக்காலகட்டத்தில் பல பேரரசுகள் கட்டியெழுப்பப்பட்டன. உலக மக்கள் தொகை இக்காலப்பகுதியில் அதிகரித்து 170 இலிருந்து 400 மில்லியன் வரை எட்டியது.

இந்த ஆயிரமாண்டின் இறுதியில் உரோமைப் பேரரசு எழுச்சி கண்டது. தெற்காசியாவில் வேதப் பண்பாடு மௌரியப் பேரரசில் வேரூன்றியது. ஆரம்பகால கெல்ட்டியர் நடு ஐரோப்பாவைக் கட்டுப்படுத்தினர். வடக்கு ஐரோப்பா ரோமருக்கு முன்னரான இரும்புக்காலத்தில் இருந்தது. நடு ஆசியா ஸ்கைத்தியர்களின் (ஈரானிய பழங்குடிகள்) கட்டுப்பாடில் இருந்தது. சீனாவில் கன்பூசியம் தலைதூக்கியது. 1-ஆம் ஆயிரத்தின் இறுதியில் ஆன் அரசமரபு நடு ஆசியாவில் பரவியது. நடு அமஎரிக்காவில் மாயா நாகரிகம் எழுச்சி கண்டது. ஆப்பிரிக்காவில் பண்டைய எகிப்து வீழ்ச்சி அடைய ஆரம்பித்தது. யூதம், சரத்துஸ்திர சமயம், இந்து சமயம், வேதாந்தம்), ஜைனம், பௌத்தம் வளர்ச்சியடைந்தது.

முக்கிய நிகழ்வுகள் 
 கிறிஸ்தவத்தின் மைய நபரான, நாசரேத்தூர் இயேசுவின் பிறப்பு. இயேசு பிறந்த ஆண்டு கிமு 8க்கும் 2க்கும் இடையே பெத்லகேம் நகரில் பிறந்தார். இயேசுவின் பிறப்பை மையமாக வைத்தே கிமு மற்றும் கி.பி. என்பன பிரிக்கப்பட்டாலும் இயேசுவின் பிறப்பு கி.மு. காலப்பகுதியில் நடைபெற்றுள்ளது என்பது ஆய்வாளர் கருத்தாகும்.
 மகா அலெக்சாண்டர் பாரசிகப் பேரரசை வென்றார்.
 சந்திரகுப்த மௌரியர் மௌரியப் பேரரசை நிறுவினார்.
 தேமோபைலேச் சமர் கி.மு. 480 இல் இடம் பெற்றது.

கண்டுபிடிப்புகள் 
 இரும்பு அதிகமாகப் பயன்பாட்டுக்கு வந்தது.
 கேத்திர கணிதம் அறிமுகப்படுத்தப்படட்து.
 பைதகரஸ் தேற்றம் நிறுவப்பட்டது.
 பூமி உருண்டை என நிறுவப்பட்டது.

 
-99
1-ஆம் ஆயிரமாண்டு

முதலாம் ஆயிரமாண்டு (1st millennium) என்பது யூலியன் நாட்காட்டியின் படி கிபி 1 ஆம் ஆண்டு சனவரி 1 இல் தொடங்கி, கிபி 1000 டிசம்பர் 31 இல் முடிவடைந்த ஓர் ஆயிரமாண்டாகும்.

இதற்கு முந்தைய ஆயிரமாண்டில் மும்மடங்காக அதிகரித்த உலக மக்கள் தொகை இந்த ஆயிரமாண்டுகளில்  மிக மெதுவாகவே வளர்ந்தது. 170-மில்லியன்களில் இருந்து 300-ஆக அதிகரித்தது என்று ஒரு கணிப்பும், மற்றையது 400-லிருந்து 250-க்கு குறைந்ததாகவும் மதிப்பிடுகிறது.

கிழக்காசியாவில் பௌத்தம் பரவியது. சீனாவில், ஆன் அரசமரபு வீழ்ச்சியடைந்து யின் அரசமரபும் பின்னர் தாங் அரசமரபும் ஆட்சியில் அமர்ந்தன. சப்பானில் மக்கள்தொகையில் பெரும் ஏற்றம் காணப்பட்டது. விவசாயிகள் இரும்பினாலான கருவிகளைப் பெரிதும் பயன்படுத்த ஆரம்பித்தனர். இந்தியத் துணைக்கண்டம் பல இராச்சியங்களாகப் பிளவடைந்தது.

நிகழ்வுகள் 
 இயேசுவின் வெளிப்படை வாழ்வும் அவரது சிலுவை மரணமும் (29-30) நடைபெற்றது.
 யூத-உரோமைப் போர்கள் (66–136) 70 வருடங்கள் நடைபெற்றன.
 இசுலாம் ஆரம்பம் (7ம் நூற்றாண்டு)

கண்டுபிடிப்புகள் 
 பத்திரிகைத்தாள் -சீனா
 இயற்கணிதம் - மத்திய கிழக்கு
 கோப்பி - எதியோப்பியா

மேற்கோள்கள்

ஆயிரமாண்டுகள்
1995

1995 ஞாயிற்றுக் கிழமையில் ஆரம்பமான ஒரு கிரிகோரியன் ஆண்டாகும்.

நிகழ்வுகள் 
 சனவரி 1 - உலக வணிக அமைப்பு உருவாக்கப்பட்டது.
 சனவரி 17 - ஜப்பான் பூகம்பத்தில் 6,433 பேர் பலி.
 ஆகத்து 24 - மைக்ராசொப்ட் விண்டோஸ் 95 ஐ வெளியிட்டது.
 செப்டம்பர் - இலக்கமுறைப் பல்திறவாற்றல் வட்டு (டிவிடி) அறிமுகம்.

பிறப்புகள்

இறப்புகள் 
 சூன் 11 - பாவலரேறு பெருஞ்சித்திரனார், தமிழறிஞர் (பி. 1933)

நோபல் பரிசுகள் 
 இயற்பியல் – மார்ட்டின் எல். பெர்ல், பிரெடெரிக் ரைன்சு
 வேதியியல் – பால் சோசப் கிரட்சன், மரியோ மோலினா, பிராங்க் செர்வுட் ரோலண்ட்
 மருத்துவம் – எட்வர்டு பி. லூயிசு, கிறித்தியான் நூசுலைன்-வொலார்டு, எரிக் பிரான்சிசு வைசாசு
 இலக்கியம் – சீமசு ஹீனி
 பொருளியல் – இராபர்ட் லூக்கசு, இளை.
 அமைதி – யோசப் ரொட்பிளாட், அறிவியல் மற்றும் உலக விவகாரங்களுக்கான புக்வாசு மாநாடுகள்

இவற்றையும் பார்க்கவும் 
 1995 இல் வெளிவந்த தமிழ்த் திரைப்படங்கள்

1995 நாட்காட்டி

மேற்கோள்கள்
1998

1998 வியாழக் கிழமையில் ஆரம்பமான ஒரு கிரிகோரியன் ஆண்டாகும்.

நிகழ்வுகள் 
 பெப்ரவரி 4 - ஆப்கானித்தானில் நிகழ்ந்த நிலநடுக்கத்தில் 5000 பேர் வரை உயிரிழந்தனர்.
 மார்ச் 23 - டைட்டானிக் திரைப்படம் 11 ஆஸ்கார் பரிசுகளை வென்றது
 ஜூன் 25 - வின்டோஸ் 98 முதற் பதிப்பு வெளியானது
 ஜூலை 12 - பிரான்ஸ் 3-0 எற கோல் கணக்கில் பிரேசிலைத் தோற்கடித்து காற்பந்து உலகக் கிண்ணத்தை வென்றது. 
 செப்டம்பர் 7 - கூகிள் தொடங்கப்பட்டது

பிறப்புக்கள்

இறப்புக்கள் 
 செப்டம்பர் 6 - அகிரா குரோசாவா, உலகப் புகழ் பெற்ற ஜப்பானியத் திரைப்பட இயக்குநர் (பி. 1910) ]

நோபல் பரிசுகள் 
 இயற்பியல் - Robert B. Laughlin, Horst L. Störmer, Daniel Chee Tsui
 வேதியியல் - Walter Kohn, John A. Pople
 மருத்துவம் - Robert F. Furchgott, Louis J. Ignarro, Ferid Murad
 இலக்கியம் - ஜோசே சரமாகூ 
 சமாதானம் - John Hume, David Trimble
 பொருளியல் (சுவீடன் வங்கி) - அமர்த்தியா சென்

மேற்கோள்கள்

1998
கோட்டு வாத்தியம்

கோட்டு வாத்தியம் (மற்ற பெயர்கள்: சித்திரவீணை அல்லது மகாநாடகவீணை) என்னும் இசைக்கருவி வீணையைப் போன்ற ஒரு நரம்புக் கருவியாகும். ஆனால் வீணையில் உள்ள மெட்டுகளும், மெழுகுச் சட்டமும் இக்கருவியில் இருக்காது. கோடு என்றால் மரக்குச்சி என்று பொருள். மரக்குச்சி அல்லது மரத்துண்டு ஒன்றால் வாசிக்கப்பட்ட கருவி கோட்டு வாத்தியம் ஆகும். இதற்கு மகாநாடக வீணை என்றும் பெயர். கிட்டத்தட்ட 4 நூற்றாண்டுகளுக்கு முன்னர் இது தென்னிந்தியாவில் கண்டுபிடிக்கப்பட்டது.

உசாத்துணை 
 கோட்டுவாத்தியம் 

கம்பி இசைக்கருவிகள்
வீணை
தம்புரா

தம்புரா சுருதி கருவிகளில் மிகச்சிறப்பானது. இது தம்பூரா, தம்பூரி, தம்பூரு, தம்பூர் என்றும் அழைக்கப்படுகின்றது. நன்கு சுருதி சேர்ந்துள்ள தம்புராவை மீட்டுவதால் மனதை ஒன்றுபடுத்தி இறை தியானத்தில் ஈடுபடுவோரும் உண்டு. அரங்கிசையில் மேளக்கட்டு ஏற்படவும் இது உதவுகிறது. வாய்பாட்டுக்கும், வீணைக்கும், வயலினுக்கும் துணைக்கருவியாக தம்பூரா பயன்படுகிறது.

வீணை போன்ற தோற்றமுடைய தம்பூராவின் அடிப்பகுதி குடம் போலவும் மேல் பகுதி நீண்டும் இருக்கும். குடத்தின் குறுக்களவு 10 முதல் 18 அங்குலமும், தம்பூராவின் நீளம் மூன்றரை முதல் ஐந்து அடிவரையிலும் இருக்கும். அடியில் உள்ள குடமானது பலா மரத்தாலோ அல்லது சுரைக்காயாலோ செய்யப்பட்டதாக இருக்கும். தப்பூராவின்  வளைவான பகுதி குதிரை எனப்படும். மேல் பக்கத்தில் 4 தந்திகள் செல்லும். இதில் மூன்று தந்திகள் இரும்பாலும், ஒன்று பித்தளையாலும் ஆனது. நடுத் தந்திகள் இரண்டும் ஆதார சட்ச சுரத்தை ஒலிப்பவை. 4 தந்திகளையும் ஒன்றாக சேர்த்து ஒலிக்கும்போது முதன்மை மெட்டின் மேல் நான்கு தந்திகளுக்கும் மெட்டுக்கும் இடையில் துண்டு நூல்களை செலுத்தி வைத்துக் கொள்வர். இது சீவா எனப்படும். சுருதியை சரியாக சேர்க்க ஏதுவாக தந்திகளில் மணிகள் கோர்க்கபட்டிருக்கும். தம்பூராவின் உச்சியில் உள்ள பிருடைகளை பயன்படுத்தி தந்திகளைத் தளர்த்த இயலும். 

பெரும்பாலும் தம்பூராவை செங்குத்தாக நிறுத்தி விரல்கலால் தந்திகளை வருடி வாசிப்பர். 'ரிக ரிக' என வண்டின் ரீங்காரம்போல் இது கேட்கும்.

குறிப்புகள் 

கம்பி இசைக்கருவிகள்

மேற்கோள்கள்

fa:دمبوره
அல்பட்ரோசு

அல்பட்ரோஸ் அல்லது அண்டரண்டப் பறவை (ஆல்பட்ரோஸ், Albatross), தென்முனைப் பெருங்கடலிலும் (அண்ட்டார்டிக் பெருங்கடலிலும்) வட பசிபிக் பெருங்கடலிலும் காணப்படும் கடற் பறவையினமாகும். இவை பெரும்பாலும் வெண்ணிறக் கழுத்தும், பெரிய அலகும், மிகப்பெரிய இறக்கை விரிப்பளவும் கொண்டவை. சதை இணைப்புள்ள கால் அடிகள் (கொய்யடிகள்) கொண்டவை. இப் பறவையினம் இன்று உயிர் வாழும் பறவையினங்களிலேயே மிகப் பெரியவைகளின் ஒன்றாகும். இவ்வினத்தின் உயிரியல் வகைப்பாட்டுப் பெயர் டியோமெடைடிடே (Diomedeidae) என்பதாகும். இவ்வினத்தில் 21 வகையான உள்ளினங்கள் உள்ளன ஆனால் அவற்றுள் 19 இனங்கள் மிக அருகிய உயிரினப்பட்டியலில் உள்ளன. பெரும் வெண் ஆல்பட்ரோஸ் என்னும் பறவையின் இறக்கை விரிப்பளவு இன்றுள்ள பறவைகள் யாவற்றினும் மிக நீளமானது.

உடலமைப்பு 
அல்பட்ரொஸ் என்பது, அல்பட்ரொஸ் குடும்பத்தைச் சார்ந்தப் பெரிய கடற்பறவைகளுக்கு வழங்கப்படும் பொதுப் பெயர் ஆகும். இவற்றின் பாதங்கள் வாத்தின் பாதங்கள் போல் தோற்றமளித்தாலும் அவை வலிமையானவை. இவற்றின் சிறகுகள் ஒல்லியாகவும், நீளமாகவும் இருக்கும். இதுவரை பதிமூன்று வகையான பறவைகள் அல்பட்ரொஸ் குடும்பத்தில் கண்டுபிடிக்கப்பட்டுள்ளன.இது பசிபிக் பெருங்கடல் மட்டுமே இருக்கும்

உணவு 
இவை நீரில் வாழும் கணவாய் (squid), மீன், கிரில் (krill) முதலியவற்றை உணவாக உட்கொள்ளுகின்றன. கடலில் வாழும் சிறிய மிருகங்களையும், ஹட்டில் மீன் போன்ற மீன்களையும் கப்பல்களிலிருந்து கொட்டப்படும் உணவுப் பொருட்களையும் உண்ணும். இவை தனது இனபெருக்கக் காலத்தில் தனது கூடுகளை கடற்கரையில் அமைத்துக் கொள்ளும்.

வாழ்க்கை 

ஆல்பட்ரோஸ் பறவைகள் மிகத் திறனுடன் காற்றோட்ட வேறுபாடுகளைப் பயன்படுத்தி அதிக அலுப்பின்றி வெகு தொலைவு பறக்க வல்லவை.  ஆல்பட்ரோஸ் பறவைகள் கடலிடையே உள்ள சிறு தீவுகளில் பெருங்கூட்டமாக (தொழுதியாக) வாழ்கின்றன. ஆல்பட்ரோஸ் பறவைகள் இணையாக வாணாள் முழுவதும் ஒன்றாகவே (இணை பிரியாமல்) வாழ்கின்றன. இனப்பெருக்கக் காலங்களில் ஒரு முறைக்கு ஒரு முட்டைதான் இடுகின்றன.

அல்பட்ரொஸ்கள் கடலின் மீது அங்கும் இங்குமாக பறந்து கொண்டியிருக்கும், தண்ணீரில் மிதந்து கொண்டே உறங்கவும் செய்யும். இவை மனிதர்களைக் கண்டு பயப்படுவதில்லை. இராணுவ முகாம்களுக்கு அருகில் கூடுகட்டினால், வானூர்திகளுக்கு இடையே பறந்து செல்லும். இவை கப்பல்களை பின்தொடர்ந்து,  கப்பல் மாலுமிகளிடையே அல்பட்ரொஸ்களை கொன்றால் கெட்டவை நேரிடும் என்றோர் மூடநம்பிக்கை உள்ளது.

உசாத்துணை 
  அமுதம் தகவல் களஞ்சியம்

மேற்கோள்கள்

வெளி இணைப்புகள்
அண்டரண்டப் பறவைகள்

பறவைகள்
கடற்பறவைகள்
டைம் இதழின் நூறு சிறந்த திரைப்படங்கள்

2005 ஆம் ஆண்டு டைம் இதழின் திரைப்பட விமர்சகர்களான Richard Corliss மற்றும் Richard Schickel ஆகியோர் இணைந்து வரலாற்றின் சிறந்த 100 திரைப்படங்களைத் தெரிவு செய்தனர். அவர்களுடைய பட்டியலில் வெளிநாட்டுப் படங்களும் சில சலனப் படங்களும் உள்ளடங்கியிருந்தன. கமல்ஹாசன் நடித்து 1987 ஆம் ஆண்டு வெளியான நாயகன் திரைப்படமும் அடங்கும்.

தேர்ந்தெடுக்கப்பட்ட திரைப்படங்களின் பட்டியல்
 த 400 புலோவ்ஸ் (1959)
 8½ (1963)
 அக்குரெ:த ராத் ஒஃவ் கோட்(1972)
 பதேர் பாஞ்சாலி, அபராஜிதோ, அபுர் சன்ஸார்(1955, 1956, 1959)
 த ஆவ்ஃபுல் ட்ரூத்(1937)
 பேபி பேஸ்(1933)
 Bande à part|Band of Outsiders (1964)
 பாரி லிண்டன்(1975)
 Berlin Alexanderplatz (1980)
 பிளேட் ரன்னர்(1982)
 போனி அண்ட் கிளைட் (1967)
 பிரேசில் (1985)
 Bride of Frankenstein (1935)
 Camille (1936)
 காசாபிலங்கா (1942)
 Charade (1963)
 சில்ரன் ஒஃவ் பாரடைஸ்(1945)
 சீனாடவுன் (1974)
 சங்கிங் எக்ஸ்பிரஸ்(1994)
 சிட்டிசன் கேன்(1941)
 சிட்டி லைட்ஸ்(1931)
 சிட்டி ஒஃவ் கோட் (2002)
 Closely Watched Trains (1966)
 The Crime of Monsieur Lange (1936)
 த கிரௌட்(1928) 
 டே ஃபோர் நைட்(1973)
 The Decalogue (1989)
 Detour (1945)
 The Discreet Charm of the Bourgeoisie (1972)
 Dodsworth (1936)
 Double Indemnity (1944)
 Dr. Strangelove(1964)
 ட்ரங்கன் மாஸ்டர் II (1994)
 ஈ.டி. த எக்ஸ்ரா டெரஸ்ரியல் (திரைப்படம்)(1982)
 Farewell My Concubine (1993)
 பைண்டிங் நீமோ(2003)
 த ஃபிளை(1986) 
 தி காட்பாதர் த காட்பாதர் பாகம் II (1972, 1974)
 த குட்,த பேட் அண்ட் த அக்லி(1966)
 குட்பெலாஸ் (1990)
 A Hard Day's Night (film) (1964)
 His Girl Friday (1940)
 இக்கிரு (1952)
 In a Lonely Place (1950)
 Invasion of the Body Snatchers (1956)
 It's a Gift (1934)
 It's a Wonderful Life (1946)
 காந்தகார் (2001)
 Kind Hearts and Coronets (1949)
 கிங் கோங்(1933)
 த லேடி ஈவ் (1941)
 த லாஸ்ட் கொமாண்ட் (1928)
 லாரன்ஸ் ஒப் அரேபியா (1962)
 Léolo (1992)
 த லோர்ட் ஒஃவ் த ரிங்ஸ் (2001-03)
 The Man With a Camera (1929)
 The Manchurian Candidate (1962)
 Meet Me in St. Louis (1944)
 மெட்ரோபோலிஸ் (1927)
 Miller's Crossing (1990)
 Mon oncle d'Amérique (1980)
 Mouchette (1967)
 நாயகன் (1987)
 Ninotchka (1939)
 நோட்டோரியஸ் (1946)
 Olympia, Parts 1 and 2 (1938)
 ஆன் த வாடர்பிரன்ட் (1954)
 ஒன்ஸ் அப்பொன் எ டைம் இன் த வெஸ்ட்(1968)
 அவுட் இன் த பாஸ்ட் (1947)
 பெர்சோனா (1966)
 பினோக்கியோ (1940)
 சைகோ (1960)
 பல்ப் பிக்ஸன்(1994)
 The Purple Rose of Cairo (1985)
 பியாசா (1957)
 Raging Bull (1980)
 சிண்டலர்ஸ் லிஸ்ட்(1993)
 The Searchers (1956)
 Sherlock, Jr. (1924)
 The Shop Around the Corner (1940)
 Singin' in the Rain (film)|Singin' in the Rain (1952)
 The Singing Detective (1986)
 Smiles of a Summer Night (1955)
 Some Like It Hot (1959)
 ஸ்டார் வார்ஸ் (1977)
 எ ஸ்ரிட் கார் நேம்ட் டிசைர்(1951)
 சன்ரைஸ் (1927)
 Sweet Smell of Success (1957)
 ஸ்விங் டைம் (1936)
 டாக் டு ஹெர் (2002)
 டாக்சி டிரைவர் (1976)
 டோக்யோ ஸ்டோரி (1953)
 A Touch of Zen (1971)
 Ugetsu (1953)
 Ulysses' Gaze (1995)
 Umberto D (1952)
 அன்பர்கிவன் (1992)
 வைட் ஹீட் (1949)
 விங்ஸ் ஒஃவ் டிசைர்(1987)
 ஜோஜிம்போ (1961)

வெளி இணைப்புகள் 
 டைம் இணையத்தளத்தில் இது குறித்த பட்டியல் 

திரைப்படங்கள்
முதல் நபர்களின் பட்டியல்கள்
திரைப்படம் தொடர்பான பட்டியல்கள்
நீர்யானை

நீர்யானை ஆப்பிரிக்காவைச் சேர்ந்த பாலூட்டியாகும். இது ஒரு தாவர உண்ணி ஆகும். கூட்டங்களாக வாழும். ஒரு கூட்டத்தில் 40 நீர்யானைகள் வரை காணப்படும். இவை 40 முதல் 50 ஆண்டுகள் உயிர் வாழ்கின்றன. இவை 3.5 மீட்டர் நீளமானவை; 1.5 மீட்டர் தோளுயரமுடையவை; 1500 முதல் 3200 கிலோகிராம் நிறையுடையவை. பெண் நீர்யானைகள் ஆண் நீர்யானைகளைவிட சிறியவை. நீர்யானைகள் தாமாக மனிதரைத் தாக்குவதில்லை. ஆனால் அவற்றின் ஆள்புலத்தினுள் நுழைவோரை மூர்க்கமாகத் தாக்கக் கூடியவை. நீர்யானைக் குட்டிகள் நீரினுள்ளேயே பிறப்பதால் தம் முதல் மூச்சுக்காகவே நீந்தி நீர்மட்டத்திற்கு வருகின்றன. நீருக்கடியிலேயே முலைப்பால் அருந்துகின்றன.

இதனையும் காண்க
 குள்ள நீர்யானை

ஆதாரங்கள் 

பாலூட்டிகள்
ஆப்பிரிக்கப் பாலூட்டிகள்
நிலநீர் வாழிகள்
கல்கி (அவதாரம்)

கல்கி (Kalki) அவதாரம் என்பது இந்து சமயத்தின் கூற்றுப்படி விஷ்ணு பகவானின் பத்தாவதும் இறுதியுமான மகா அவதாரமாகும். இவர் கல்கின் என்றும் பாவநாசன் என்றும் அழைக்கப்படுகிறார். கல்கி பகவான் கலி யுகத்தில் தோன்றி அனைத்து தீயவைகளையும் அழிப்பார் என்பது ஒரு கூற்று. கல்கி என்பதன் பொருள் காலம் அல்லது முடிவிலி ஆகும்.

இதனையும் காண்க
 கல்கி புராணம்
 கலி புருசன்

மேற்கோள்கள்

வெளி இணைப்புகள்

திருமாலின் அவதாரங்கள்
தசவதார மூர்த்திகள்
பதேர் பாஞ்சாலி

பதேர் பாஞ்சாலி 1955ஆம் ஆண்டு வெளிவந்த  வங்காள மொழித் திரைப்படம்.சத்யஜித் ராய் இயக்கத்தில் வெளிவந்த இத்திரைப்படத்தில் கனு பானெர்ஜீ,கருனா பானர்ஜீ மற்றும் பலர் நடித்திருந்தனர். இப்படத்திற்கு 1955 ஆண்டில் வெளிவந்த படங்களுக்கான இந்திய அரசின் சிறந்த திரைப்படத்திற்கான தேசிய திரைப்பட விருது வழங்கப்பட்டது.

வகை 

கலைப்படம்

கதை 

சிறுமி ஒருத்தி பழங்களைத் திருடுவதைப் பார்த்த அப்பழமரவீட்டிற்குச் சொந்தக்கார அம்மா அவளைத் திட்டுகின்றார்.இதனைச் சற்றும் கவனிக்காது அச்சிறுமியும் அப்பழங்களைக் கொண்டு சென்று காட்டிற்கு நடிவிலே அமைந்துள்ள தனது வீட்டில் உள்ள வயதுபோன பாட்டிக்குக் கொடுக்கின்றார்.அப்பாட்டியும் அச்சிறுமிக்குத் தான் சமைக்கும் உணவுகளினை கொடுக்கும்.சில சமயங்களில் பாட்டுகள் பாடி அச்சிறுமியை மகிழ்விக்கும்.பிராமணரான அச்சிறுமியின் தந்தையும் கதைகள் எழுதுபவராவார்.தான் எழுதும் கதைகளினை நம்பி குடும்ப வாழ்க்கையினை சமாளிப்பவராகவும் விளங்குகின்றார்.அச்சமயம் அவர் மனைவியும் இரண்டாம் குழந்தையாக அப்புவைப் பெற்றெடுக்கின்றார்.அப்புவும் வளர்கின்றான்.சகோதரியினால் உணவுகளை அன்பாக ஊட்டப்பெற்றுப் பின்னர் தாயின் அரவணைப்பில் வாழும் அப்பு சகோதரியுடன் வீட்டிற்கு வெளியில் செல்லவும் ஆசை கொள்கின்றான்.இருவரும் வீட்டிற்கு வெளியில் அமைந்திருக்கும் புகையிரதப் பாதை வழியே ஓடுகின்றனர் அச்சமயம் அங்கு பலத்த மழையும் கொட்டுகின்றது.மழைச் சாரலில் பலமாக நனைந்து கொண்ட அப்புவின் சகோதரி வீட்டிற்குச் சென்ற பின்னர் கடும் நோயால் வாட்டப்படுகின்றாள்.அச்சமயம் வெளியூர் சென்றிருந்த அவள் தந்தையும் திரும்பி வருகையில் மகள் இறந்துவிட்டாள் என்பதனைத் தனது மனைவி கூறக்கேட்டு ஓவெனக் கதறி அழுகின்றார்.பெருமழையினால் இடிந்து விழும் நிலையிலிருந்த அவர்களின் மண்வீட்டைப் பார்த்து பயந்து போய் அக்குடும்பம் வேறூரை நோக்கி மாட்டுவண்டியில் புறப்படுகின்றது.

வெளி இணைப்புகள் 
 சர்வதேச திரைப்பட தரவுத் தளத்தில்
 கானா பிரபாவின் பதர் பாஞ்சாலி திரைப்பட விமர்சனம்

இந்திய வங்காளத் திரைப்படங்கள்
கலைத் திரைப்படங்கள்
இந்திய நாடகத் திரைப்படங்கள்
அறிமுக இயக்குநர் திரைப்படங்கள்
பாலோப்பியன் குழாய்

பாலோப்பியன் குழாய்கள் அல்லது கரு குழாய்கள் எனப்படுபவை பாலூட்டிகளில் பெண்ணின் சூலகங்களையும் கருப்பையையும் இணைக்கும் மெல்லிய குழாய்களாகும். இதனைக் கண்டறிந்தவர் பதினாறாம் நூற்றாண்டின் இத்தாலிய உடற்கூற்றியல் அறிஞரான காபரியேல் பாலோப்பியோ என்பவராவார்.

மேற்கோள்கள்

பெண் இனப்பெருக்கத் தொகுதி
பிரான்சியத் தமிழர்

தமிழ்ப் பின்புலம் உடைய பிரான்ஸ் வாழ் மக்களை பிரான்சியத் தமிழர் அல்லது பிரெஞ்சுத் தமிழர் எனலாம்.  பிரான்சில் 80,000 க்கும் மேற்பட்ட தமிழர்கள் வசிப்பதாக அதிகாரப்பூர்வமற்ற மதிப்பீடு ஒன்று தெரிவிக்கின்றது..

வரலாறு

பிரான்சு-பாண்டிச்சேரி தொடர்பு 
பிரான்ஸ் நாட்டுக்கும் பாண்டிச்சேரிக்கும் 400 ஆண்டுகளுக்கு மேற்பட்ட காலனித்துவ தொடர்பு உண்டு.

வசிக்கும் இடங்கள் 
 லா சப்பல் நகர துணைப்பிரிவு
 Ile-de-France (region)
 Alsace
 Brittany
 Aquitaine

தமிழ் கல்வி

அமைப்புகள் 
 தமிழர் மனித உரிமைகள் மையம்

ஊடகங்கள்

அரசியல் 
பிரான்சின் தலைநகரான பாரிசிலும் அதன் புறநகர்ப் பகுதிகளிலும் மார்ச் 2008 நடைபெற்ற உள்ளூராட்சி தேர்தல்களில் 14 தமிழர்கள் போட்டியிட்டார்கள்.  இதில் 12 தமிழர்கள் வெற்றி பெற்றார்கள்.  வெற்றிபெற்றவர்களில் 7 ஈழத்தமிழர்கள், 3 பாண்டிச்சேர்த் தமிழர்கள்,  1 குவாதுலோப் தமிழர், 1 மொரிசியஸ் தமிழர் அடங்குவர்.  இவர்களில் பெரும்பான்மையானவர்கள் இளையோர் ஆவர்.  இந்தத் தேர்தலில் தமிழர் ஒன்றாக ஒருங்கிணைந்து ஈடுபட்டதாக கூறப்படுகிறது.

வெற்றி பெற்றவர்களின் பெயர்கள் பின்வருமாறு:
 நகுலேஸ்வரி ஆரியரத்தினம்
 சர்மிளா சபாரத்தினம்
 சோபியா சூசைபிள்ளை
 ப்ரீதி நவநீதராஜூ
 அஸம்ந்த தயாளினி
 வில்லியம் ரெஜினால்டு
 அருள்சாந்தம் புவனேஸ்வரராஜா
 கலையரசி ரவீந்திரநாதன்
 அலைன் ஆனந்தன்
 சந்திரசேகரன் பரசுராமன்
 ஷாமா நீலவண்ணன்
 மேரி தார்வேஸ் போர்னாஸ்
 லீலாவதி ராஜேந்திரம்

பொருளாதாரம்

சிக்கல்கள்

இவற்றையும் பார்க்க 
 பிரெஞ்சுத் தமிழியல்
 புவியில் தமிழ் மக்களின் பரம்பல் அட்டவணை
 அயுரோவில்
 பாண்டிச்சேரி
 மொரிசியத் தமிழர்

மேற்கோள்கள்

வெளி இணைப்புகள் 
 THE CHARM OF LITTLE JAFFNA 
 http://www.trofr.com/
 https://tamilnation.org/diaspora/france.htm
 http://www.urmila.de/DesisinD/Europa/France.pdf
 THE CHARM OF LITTLE JAFFNA
ஓணகாந்தன்தளி ஓணகாந்தேஸ்வரர் கோயில்

ஓணகாந்தன்தளி - ஓணேஸ்வரர் காந்தேஸ்வரர் கோயில் தேவாரப்பாடல் பெற்ற தொண்டை நாட்டுச் சிவாலயம்.பாடல் பெற்ற தலங்களில் தொண்டை நாட்டுத் தலங்களில் ஒன்றாகும்.

அமைவிடம்
இத்திருக்கோயில் காஞ்சிபுரம் ஏகாம்பரநாதர் கோயிலுக்கு மேற்கேயுள்ள சர்வதீர்த்தத்துக்கு வடமேற்கே சுமார் ஒரு கி.மீ. தொலைவில் பஞ்சுப்பேட்டை என்ற பகுதியில் உள்ள துணை நிலையத்திற்கு எதிரில் கோவில் உள்ளது. சாலையோரத்திலேயே கோவிலும் மின் நிலையமும் அமைந்துள்ளது. இங்கு சுந்தரர் பதிகம் பாடி இறைவனிடமிருந்து புளியங்காய்களை பொன்காய்களாகப் பெற்றார் என்பது தொன்நம்பிக்கை (ஐதிகம்).

அமைப்பு
வாணாசுரனுடைய சேனாதிபதிகளான ஓணன், காந்தன் என்னும் இருவர் வழிபட்ட இத்தலத்தில் இவ்விருவரும் வழிபட்ட ஓணேஸ்வரர், காந்தேஸ்வரர் ஆகிய இரு சிவலிங்கத் திருமேனிகளும் அடுத்தடுத்து தனிச் சன்னதிகளாக உள்ளன. சலந்தரன் வழிபட்டதாகச் சொல்லப்படும் சலேந்தரேஸ்வரர் சிவலிங்கத்திருமேனி தனியே உள்ளது.  இவ்வகையில் ஓணகாந்தன்தளி ஓணகாந்தேஸ்வரர் கோயில் வளாகத்தில் மூன்று சிவலிங்கத் திருமேனிகளை மூலவராகக் கொண்ட மூன்று சன்னதிகள் உள்ளன. அவை ஒரே நுழைவாயிலைக் கொண்டு அமைந்துள்ளன.

ஓணகாந்தேஸ்வரர்
ஓணகாந்தேஸ்வரர் (ஓணேஸ்வரர்) சன்னதியின் கோஷ்டத்தில் பாலவிநாயகர், தட்சிணாமூர்த்தி, மகாவிஷ்ணு, பிரம்மா, துர்க்கை ஆகியோர் உள்ளனர். முன்புறத்தில் பலி பீடம் மற்றும் நந்தி உள்ளன. இங்கு வயிறுதாரி விநாயகர், குமார வேலன், பைரவர், சூரியன் நவக்கிரகம், அகோர வீரபத்திரர் ஆகியோரின் சன்னதிகள் உள்ளன.

காந்தேஸ்வரர்
காந்தேஸ்வரர் சன்னதியின் வலது புறத்தில் ஓம்கார கணபதி, இடது புறத்தில் சுப்ரமணியர் ஆகியோர் உள்ளனர். முன்புறம் நந்தி மண்டபம் உள்ளது.

சலந்தரேஸ்வரர்
சலந்தரேஸ்வரர் சன்னதிக்கு மேற்கண்ட இரு சன்னதிகளின் வலது புறத்தில் உள்ள திருச்சுற்றில் உள்ள வாயில் வழியாகச் செல்ல வேண்டும். வெளியிலிருந்து நேரடியாக உள்ளே வரமுடியாது. சலந்தரேஸ்வரர் சன்னதியின் திருச்சுற்றில் கணபதி சன்னதி, சுப்ரமணியர் சன்னதி, சண்டிகேஸ்வரர் சன்னதி ஆகிய சன்னதிகள் உள்ளன. முன் புறத்தில் பலிபீடம், நந்தி மண்டபம் ஆகியவை உள்ளன.

சிறப்பு
இத்திருக்கோயிலின் அர்த்த மண்டபத்தில் சுந்தரர் மற்றும் சிவபெருமானாரின் திருப்பாதம் உள்ளது.

மேற்கோள்கள்

இவற்றையும் பார்க்க
 பாடல் பெற்ற தலங்கள்
 சிவத்தலங்கள்

படத்தொகுப்பு

தேவாரம் பாடல் பெற்ற சிவன் கோயில்கள்
காஞ்சிபுரம் மாவட்டத்திலுள்ள சிவன் கோயில்கள்
அகாதமி விருது

அகாதமி விருது, () ஆஸ்கார் விருது அல்லது ஓஸ்கார் விருது எனப் பரவலாக அறியப்படும் அகாதமி விருதுகள் அமெரிக்காவில் திரைத்துறைக்கு வழங்கப்படும் மிகவும் முக்கிய விருதாகும். மேலும் உலகிலேயே அதிகளவில் தொலைக்காட்சி மூலம் பார்வையிடப்படும் விருது வழங்கும் விழாக்களில் முதன்மையான விழாவாகும்.

வரலாறு 
முதன்முதலாக அகாதமி விருதுகள் மே 16, 1929 ஆம் ஆண்டு ஹாலிவுட் ரூஸ்வெல்ட் ஹோட்டலில் 270 மக்கள் முன்னிலையில் நடந்தது. பின்னர் மேபைர் ஹோட்டலில் பெரிதாக நடந்தது. 
மொத்தம் பதினைந்து விருதுகள் வழங்கப்பட்டன.

வெற்றியாளர்கள் நிகழ்ச்சிக்கு மூன்று மாதங்கள் முன்னதாக அறிவிக்கப்பட்டனர். 1930ஆம் வருடம் வெற்றியாளர்கள் நிகழ்ச்சியின் இரவு 11 மணிக்கு பத்திரிகையில் வெளியிடப்பட்டன.

2010 ஆம் வருடம் வரைக்கும் மொத்தம் 2789 விருதுகள் வழங்கப்பட்டன.

அகாதமி விருதுகள் 

 சிறந்த அசல் இசையிற்கான அகாதமி விருது: 1934 - இன்றுவரை
 சிறந்த அசல் திரைக்கதையிற்கான அகாதமி விருது: 1940 - இன்றுவரை
 சிறந்த அசல் பாட்டிற்கான அகாதமி விருது:1934 - இன்றுவரை
 சிறந்த அசைவூட்ட குறுந்திரைப்படத்திற்கான அகாதமி விருது: 1931 - இன்றுவரை
 சிறந்த அசைவூட்டத் திரைப்படத்திற்கான அகாதமி விருது: 2001 - இன்றுவரை
 சிறந்த ஆவண குறும்படத்திற்கான அகாதமி விருது: 1941 - இன்றுவரை
 சிறந்த இசை இயக்கத்திற்கான அகாதமி விருது: 1963 - இன்றுவரை
 சிறந்த இயக்குனருக்கான அகாதமி விருது: 1928 - இன்றுவரை
 சிறந்த உடை அமைப்பிற்கான அகாதமி விருது: 1948 - இன்றுவரை
 சிறந்த ஒப்பனையிற்கான அகாதமி விருது: 1981 - இன்றுவரை
 சிறந்த ஒலியிற்கான அகாதமி விருது: 1930 - இன்றுவரை
 சிறந்த ஒளிப்பதிவிற்கான அகாதமி விருது: 1928 - இன்றுவரை
 சிறந்த குறுந்திரைப்படத்திற்கான அகாதமி விருது: 1931 - இன்றுவரை
 சிறந்த குறுந்திரைப்படத்திற்கான அகாதமி விருது: 1943 - இன்றுவரை
 சிறந்த சர்வதேச திரைப்படத்திற்கான அகாதமி விருது: 1947 -இன்றுவரை
 சிறந்த தயாரிப்பிற்கான அகாதமி விருது: 1928 - இன்றுவரை
 சிறந்த தழுவிய திரைக்கதையிற்கான அகாதமி விருது: 1928 - இன்றுவரை
 சிறந்த திரை இயக்கத்திற்கான அகாதமி விருது: 1935 - இன்றுவரை
 சிறந்த திரை வண்ணத்திற்கான அகாதமி விருது: 1939 - இன்றுவரை
 சிறந்த திரைப்படத்திற்கான அகாதமி விருது:1928 - இன்றுவரை
 சிறந்த துணை நடிகருக்கான அகாதமி விருது: 1936 - இன்றுவரை
 சிறந்த துணை நடிகைக்கான அகாதமி விருது: 1936 - இன்று வரை
 சிறந்த நடிகருக்கான அகாதமி விருது: 1928 - இன்றுவரை
 சிறந்த நடிகைக்கான அகாதமி விருது: 1928 - இன்றுவரை

சிறப்பு அகாதமி விருதுகள் 
இவ்விருதுகள் அகாடெமியின் சிறப்பு குழுவால் தேர்ந்தெடுக்கப்படுகிறது. இவ்விருதுகள் வருடம்தோறும் வழங்கப்படுவதில்லை. இவ்விருதிற்கு தேந்தேடுக்கப்படுபவர் இவ்விருதை வாங்க மறுக்கலாம்.
 சிறப்பு அகாதமி விருது: 1929 - தற்போது
 அறிவியல் மற்றும் தொழில்நுட்ப அகாதமி விருது: 1931 - தற்போது
கோர்டன் இ. சாயர் விருது: 1981 - தற்போது
 ஜீன் ஹேர்ஷோல்ட் ஹுமானிட்டேரியன் விருது: 1956 - தற்போது
 இர்விங் ஜி. தல்பெர்க் நினைவு விருது: 1938 - தற்போது

அடிக்குறிப்புகள்

மேற்கோள்கள்

மேலும் படிக்க 
 Brokaw, Lauren (2010). "Wanna see an Academy Awards invite? We got it along with all the major annual events surrounding the Oscars". Los Angeles: The Daily Truffle.
 
  
 
 
 Wright, Jon (2007). The Lunacy of Oscar: The Problems with Hollywood's Biggest Night. Thomas Publishing, Inc.

வெளி இணைப்புகள் 

 
 
 
 
 அதிகாரப்பூர்வ அகாடமி விருதுகள் தரவுத்தளம் (தேடக்கூடியது)

பரிசுகளும் விருதுகளும்
குரங்கணில்முட்டம் வாலீஸ்வரர் கோயில்

குரங்கணில்முட்டம் வாலீஸ்வரர் கோயில் பாடல் பெற்ற தலங்களில் தொண்டை நாட்டுத் தலங்களில் ஒன்றாகும்.

அமைவிடம்
இச் சிவன் கோயில் இந்தியாவின் தமிழகத்தில் திருவண்ணாமலை மாவட்டத்தில்  செய்யாறு வட்டத்தில்  அமைந்துள்ளது.  தூசி என்னும் கிராமத்திற்கருகில் அமைந்துள்ளது. திருஞானசம்பந்தமூர்த்தி நாயனார் பாடல் பெற்ற தலமாகும்.

வழிபட்டோர்
வாலி குரங்கு வடிவிலும், இந்திரன் அணில் வடிவிலும் எமன் முட்டம் (காகம்) வடிவிலும் வழிபட்ட தலம் என்பது தொன்நம்பிக்கை (ஐதிகம்).

மேற்கோள்கள்

வெளி இணைப்புகள்
 தல வரலாறு, சிறப்புகள், அமைவிடம் 

தேவாரம் பாடல் பெற்ற சிவன் கோயில்கள்
திருவண்ணாமலை மாவட்டத்திலுள்ள சிவன் கோயில்கள்
திருமால்பூர் மணிகண்டீசுவரர் கோயில்

மணிகண்டீசுவரர் கோயில் திருநாவுக்கரசர், திருஞானசம்பந்தமூர்த்தி நாயனார் ஆகியோரால் தேவாரம் பாடல் பெற்ற சிவத்தலமாகும். பாடல் பெற்ற தலங்களில் தொண்டை நாட்டுத் தலங்களில் ஒன்றாகும்.

இறைவன், இறைவி
இத்தலத்தின் மூலவர் மணிகண்டீஸ்வரர், தாயார் அஞ்சனாட்சி. இத்தலத்தின் தலவிருட்சமாக வில்வ மரமும், தீர்த்தமாக சக்கர தீர்த்தமும் அமைந்துள்ளன.

அமைவிடம்
இத்தலம் தமிழ்நாடு வேலூர் மாவட்டத்தில் திருமால்பூர் எனும் ஊரில் அமைந்துள்ளது. இத்தலம் பழங்காலத்தில் ஹரிசக்கரபும், திருமாற்பேறு என்ற பெயர்களால் அறியப்பட்டுள்ளது. மேலும் இத்தலம் தேவாரம் பாடல் பெற்ற தொண்டை நாட்டுத்தலங்களில் பதினொறாவது தலமாகும்.

தல வரலாறு
ஜலந்திரன் எனும் அரக்கனை கொல்ல சிவபெருமான் சக்ராயுதம் ஒன்றை உருவாக்கியிருந்தார். ததிசி முனிவரை கொல்ல திருமால் ஏவிய சக்ராயுதம், முனிவரின் தெய்வீக தன்மையால் செயலிழந்து போனது. அதனால் சிவபெருமானிடம் சக்ராயுதம் பெறுவதற்காக திருமால் ஆயிரம் தாமரை மலர்களால் பூசை செய்துவந்தார்.

ஒரு நாள் ஆயிரம் தாமரைகளில் ஒன்று சிவபெருமானின் அருளால் மறைந்தது. தனது பூசையை நிறைவு செய்வதற்காக திருமால் தனது கண்களில் ஒன்றை தாமரையாக மாற்றி பூசித்தார். அதனால் மகிழ்ந்த சிவபெருமான் திருமாலிற்கு பார்வை வழங்கியதுடன், சக்ராயுதத்தினையும் அளித்தார்.

மேற்கோள்கள்

வெளி இணைப்புகள்
 அருள்மிகு மணிகண்டீஸ்வரர் திருக்கோயில் தினமலர் கோயில்கள்
 திருமாற்பேறு கோயில்பற்றிய விபரங்கள்

இவற்றையும் பார்க்க

 சிவத் தலங்கள்
 தேவாரத் திருத்தலங்கள்
 மாவட்ட வாரியான தேவாரம் பாடல் பெற்ற சிவாலயங்கள்
 சிதம்பரம் திருச்சித்ரகூடம் கோவிந்தராஜன் கோயில்

 திருஞான சம்பந்தர்
 சுந்தரர்
 திருநாவுக்கரசர்

வேலூர் மாவட்டத்திலுள்ள சிவன் கோயில்கள்
தேவாரம் பாடல் பெற்ற சிவன் கோயில்கள்
எலுமியன்கோட்டூர் தெய்வநாயகேசுவரர் கோயில்

இலம்மையங்கோட்டூர் அரம்பேஸ்வரர் கோயில் அல்லது எலுமியன் கோட்டூர் அரம்பேஸ்வரர் கோயில் திருஞானசம்பந்தமூர்த்தி நாயனார் பாடல் பெற்ற தலமாகும். பாடல் பெற்ற தலங்களில் தொண்டை நாட்டுத் தலங்களில் ஒன்றாகும்.

அமைவிடம்
இக் கோயில் காஞ்சிபுரம் மாவட்டத்தில் ஸ்ரீபெரும்புதூர் வட்டத்தில்  அமைந்துள்ளது. சம்பந்தரை இறைவன் சிறுபிள்ளை போலவும் பின்னர் முதியவர் போலவும் வழிமறித்த பின்பும் அவர் உணராததால் வெள்ளைப் பசு வடிவங் கொண்டு கோயிலை நோக்கிச் சென்று மறைந்தார் என்பது தொன்நம்பிக்கை. அரம்பர் முதலானோர் வழிபட்ட இடம் எனப்படுகிறது.
மகாபிரளய காலத்தில் உலகத்தைக் காப்பாற்ற சிவபெருமான் தங்க அமைதியான இடம் என்று தேர்வு செய்த தலம் என்பதால் மன அமைதி தரும் தலமாக வழிபடப்படுகிறது.

இத்தலத்து இறைவனின் பெயர்க்காரணங்கள்

தெய்வநாயகேஸ்வரர்
சிவபெருமான் திரிபுர சம்ஹாரத்திற்குக் கிளம்பிய போது தேர் சிறிது சாய்ந்தது. அப்போது அவரது தலையிலிருந்த கொன்றை மலர் பூமியில் விழுந்து சுயம்பு லிங்கமாயிற்று. அதுவே இத்தலம். தேவர்களால் வழிபடப்பட்டதால் தெய்வநாயகேஸ்வரர் என்ற பெயர் இறைவனுக்கு ஏற்பட்டது.

அரம்பேஸ்வரர் 
தேவலோகத்துப் பேரழகிகள் அரம்பை, ஊர்வசி, மேனகை ஆகியோர் தங்கள் அழகையும் பொலிவையும் இழந்து வருந்த, தேவகுரு நாட்டியக்கலைகளுக்கு அதிபதியான ஸ்ரீதெய்வநாயகேஸ்வரரை 48 நாட்கள் வழிபட இழந்த பொலிவை மீண்டும் பெறலாம் என்று கூற அவ்வாறே வழிபட்டு குறைகள் நீங்கப்பெற்றனர் தேவலோக அரம்பையர். ஆதலால் அரம்பேஸ்வரர் என்ற பெயரை இத்தலத்து இறைவன் பெற்றார். இத்தலத்திற்கும் அரம்பாபுரி, அரம்பையங்கோட்டூர் என்றும் பெயர் வந்தது.தொண்டை நாட்டில் கோட்டூர் என்று பல பகுதிகள் இருப்பதால் வேறுபாட்டிற்காக இலம்பை என்ற அடைமொழி சேர்க்கப்பட்டது. இலம்பை என்பதற்கு நீர்ப்பரப்பின் அருகிலுள்ள பசுமையான சோலை என்பது பொருள்.

சந்திரசேகரர்
தட்சன் சாபத்திலிருந்து மீள சந்திரன் வழிபட்டு சிவபெருமான் சிரசில் பிறையாகும் பேறு பெற்ற இடம் என்பதால் சந்திரசேகரர் என்றும் இங்குள்ள சிவபெருமான் அழைக்கப்படுகிறார்.

பரிகாரத் தலம்
மன இறுக்கம் உள்ளோர் திங்களன்றும் வியாழனன்றும் தெய்வநாயகேஸ்வரரையும் யோகதட்சிணாமூர்த்தியையும் 11 முறை வலம் வந்து நெய்தீபம் ஏற்றி வழிபட இழந்த வலிமையைப் பெறுவர் என்பது தொன்நம்பிக்கை. சர்ம சம்பந்த நோய்களுக்கும் பரிகார தலமாக உள்ளது.

மூடப்பட்ட தேவார பாடசாலை
ஒரு காலத்தில் இத்தலத்தில் சிறப்பாக நடைபெற்ற "ஸ்ரீதெய்வநாயகேஸ்வரர் வேத சிவாகம தேவார பாடசாலை" நிதி வசதி இல்லாததால் தற்போது செயல்படுவதில்லை.

திருக்கோயில் திருப்பணிகள்
இத்திருக்கோயிலில் மூலவர் விமானம் சீரமைக்கும் பணி, திருச்சுற்று மதில் அமைக்கும் பணி, விநாயகர், முருகர் சந்நதிகள் சீரமைக்கும் பணி போன்ற பல திருப்பணிகள் முடித்து குடமுழுக்கு நடத்த சுமார் 33 லட்சம் செலவாகும் என்று மதிப்பிடப்பட்டு 2008 ஆம் ஆண்டுகளிலேயிருந்து திருப்பணிகள் நடந்து வருகின்றன.

அமைவிடம்
சென்னை பெங்களூர் நெடுஞ்சாலையில் பூந்தமல்லியிலிருந்து ஒன்பது கி.மீ தொலைவிலுள்ள மேவளூர் குப்பம் எனும் ஊரிலிருந்து வலப்பக்கம் சென்று பேரம்பாக்கம் அடைந்து அங்கிருந்து ஐந்து கி.மீ தொலைவில் நரசிங்கபுரம் திருக்கோயில் செல்லும் வழியில் இலம்பையங்கோட்டூர் திருத்தலம் அமைந்துள்ளது.

படத்தொகுப்பு

மேற்கோள்கள்

இவற்றையும் பார்க்க
 பாடல் பெற்ற தலங்கள்

வெளி இணைப்புகள்
 தெய்வநாதேஸ்வரர் கோவில், இலம்பையங்கோட்டூர் 
 http://tamilhind.blogspot.in/2014/03/blog-post_9.html

தேவாரம் பாடல் பெற்ற சிவன் கோயில்கள்
காஞ்சிபுரம் மாவட்டத்திலுள்ள சிவன் கோயில்கள்